title: Odluka Vijeća (EU) 2015/1987 od 5. listopada 2015. o sklapanju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Republike Gvineje Bisau

text:
               6.11.2015

               HR

               Službeni list Europske unije

               L 290/1

         ODLUKA VIJEĆA (EU) 2015/1987
   od 5. listopada 2015.
   o sklapanju Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Republike Gvineje Bisau
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 17. ožujka 2008. odobrilo, putem Uredbe (EZ) br. 241/2008 (1), sklapanje Sporazuma o partnerstvu u ribarstvu između Europske zajednice i Republike Gvineje Bisau („Sporazum”).

               (2)

               Unija i Republika Gvineja Bisau u pregovorima su dogovorile novi protokol („Protokol”) kojim se plovilima Unije dodjeljuju ribolovne mogućnosti u vodama u kojima Republika Gvineja Bisau izvršava suverenitet ili jurisdikciju u pogledu ribolova.

               (3)

               Protokol je potpisan 24. studenoga 2014. u skladu s Odlukom 2014/782/EU (2) te se privremeno primjenjuje od datuma njegova potpisivanja.

               (4)

               Sporazumom je uspostavljen Zajednički odbor odgovoran za praćenje primjene Sporazuma. Nadalje, u skladu s Protokolom, Zajednički odbor može odobriti određene izmjene Protokola. Radi olakšavanja odobravanja tih izmjena, primjereno je ovlastiti Komisiju, podložno posebnim uvjetima, za njihovo odobravanje na temelju pojednostavljenog postupka.

               (5)

               Protokol bi trebalo odobriti,

         DONIJELO JE OVU ODLUKU:
   Članak 1.
   Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Republike Gvineje Bisau odobrava se u ime Unije (3).
   Članak 2.
   Predsjednik Vijeća u ime Unije šalje obavijest predviđenu u članku 19. Protokola (4).
   Članak 3.
   Podložno odredbama i uvjetima navedenima u Prilogu, Komisija je ovlaštena odobriti, u ime Unije, izmjene Protokola u okviru Zajedničkog odbora.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 5. listopada 2015.

            Za Vijeće

            Predsjednik

         N. SCHMIT

      (1)  Uredba Vijeća (EZ) br. 241/2008 od 17. ožujka 2008. o sklapanju Sporazuma o partnerstvu u ribarstvu između Europske zajednice i Republike Gvineje Bisau (SL L 75, 18.3.2008., str. 49.).

      (2)  SL L 328, 13.11.2014., str. 1.

      (3)  Protokol je objavljen u SL L 328, 13.11.2014., str. 3., zajedno s odlukom o potpisivanju.

      (4)  Glavno tajništvo Vijeća objavit će datum stupanja Protokola na snagu u Službenom listu Europske unije.

      PRILOG

         Opseg ovlaštenja i postupak za utvrđivanje stajališta Unije u okviru Zajedničkog odbora

                  1.

                  Komisija je ovlaštena pregovarati s Republikom Gvinejom Bisau i, prema potrebi te podložno poštovanju točke 3. ovog Priloga, dogovoriti izmjene Protokola u odnosu na sljedeća pitanja:

                              (a)

                              prilagodbu ribolovnih mogućnosti i financijskog doprinosa u skladu s člancima 6. i 7. Protokola;

                              (b)

                              odluku o pravilima o sektorskoj potpori u skladu s člankom 3. Protokola;

                              (c)

                              tehničke specifikacije i postupke koji su u nadležnosti Zajedničkog odbora u skladu s Prilogom Protokolu.

                  2.

                  U okviru Zajedničkog odbora uspostavljenog na temelju Sporazuma Unija:

                              (a)

                              djeluje u skladu s ciljevima koje Unija želi postići u okviru zajedničke ribarstvene politike;

                              (b)

                              slijedi Zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s relevantnim pravilima koja su donijele regionalne organizacije za upravljanje ribarstvom.

                  3.

                  Kada se na sastanku Zajedničkog odbora predviđa donošenje odluke o izmjenama Protokola kako je navedeno u točki 1., poduzimaju se mjere potrebne kako bi se osiguralo da se stajalištem koje se treba izraziti u ime Unije uzimaju u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija Komisija šalje Vijeću ili njegovim pripremnim tijelima, dovoljno vremena prije relevantnog sastanka Zajedničkog odbora, na razmatranje i odobrenje dokument koji sadrži pojedinosti o predloženom stajalištu Unije.
                  U odnosu na pitanja iz točke 1. podtočke (a), za odobravanje predviđenog stajališta Unije od strane Vijeća zahtijeva se kvalificirana većina glasova. U ostalim slučajevima stajalište Unije predviđeno u pripremnom dokumentu smatra se usuglašenim, osim ako se tome protivi određeni broj država članica koji predstavlja blokirajuću manjinu tijekom sastanka pripremnog tijela Vijeća ili u roku od 20 dana od primitka pripremnog dokumenta, ovisno o tome što nastupi ranije. U slučaju takvog protivljenja, pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi stajalište Unije uzelo u obzir nove elemente, pitanje se upućuje Vijeću ili njegovim pripremnim tijelima.

                  4.

                  Komisiju se poziva da pravovremeno poduzme sve mjere potrebne kako bi se osiguralo daljnje postupanje u vezi s odlukom Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.


title: Odluka Vijeća 2012/315/ZVSP od 19. prosinca 2011. o potpisivanju i sklapanju Sporazuma između Europske unije i Novog Zelanda o uspostavi okvira za sudjelovanje Novog Zelanda u operacijama Europske unije za upravljanje krizama

text:
               18/Sv. 010

               HR

               Službeni list Europske unije

               253

         32012D0315

               L 160/1

               SLUŽBENI LIST EUROPSKE UNIJE

               19.12.2011.

      ODLUKA VIJEĆA 2012/315/ZVSP
   od 19. prosinca 2011.
   o potpisivanju i sklapanju Sporazuma između Europske unije i Novog Zelanda o uspostavi okvira za sudjelovanje Novog Zelanda u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., i Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog visokog predstavnika Unije za vanjske poslove i sigurnosnu politiku („VP”),
   budući da:

               (1)

               Uvjete sudjelovanja trećih država u operacijama EU-a za upravljanje krizama treba utvrditi sporazumom o uspostavi okvira za takvo moguće buduće sudjelovanje, a ne na temelju pojedinačnog slučaja za svaku dotičnu operaciju.

               (2)

               Nakon donošenja Odluke Vijeća od 26. travnja 2010. o davanju ovlaštenja za otvaranje pregovora, VP je zaključio pregovore o sporazumu između Europske unije i Novog Zelanda o uspostavi okvira za sudjelovanje Novog Zelanda u operacijama Europske unije za upravljanje krizama („Sporazum”).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   U ime Europske unije odobrava se Sporazum između Europske unije i Novog Zelanda o uspostavi okvira za sudjelovanje Novog Zelanda u operacijama Europske unije za upravljanje krizama.
   Tekst Sporazuma priložen je ovoj Odluci.
   Članak 2.
   Ovlašćuje se Predsjednik Vijeća imenovati osobu(e) opunomoćenu(e) za potpisivanje Sporazuma kako bi on obvezivao Europsku uniju.
   Članak 3.
   U ime Unije predsjednik Vijeća daje obavijest predviđenu člankom 16. stavkom 1. Sporazuma.
   Članak 4.
   Ova Odluka stupa na snagu na datum donošenja.

      Sastavljeno u Bruxellesu 19. prosinca 2011.

            Za Vijeće

            Predsjednik

         M. KOROLEC


title: Odluka Vijeća 2009/1002/ZVSP od 22. prosinca 2009. o izmjeni Zajedničkog stajališta 2006/795/ZVSP o mjerama ograničavanja protiv Demokratske Narodne Republike Koreje

text:
               18/Sv. 010

               HR

               Službeni list Europske unije

               109

         32009D1002

               L 346/47

               SLUŽBENI LIST EUROPSKE UNIJE

               22.12.2009.

      ODLUKA VIJEĆA 2009/1002/ZVSP
   od 22. prosinca 2009.
   o izmjeni Zajedničkog stajališta 2006/795/ZVSP o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, posebno njegov članak 29.,
   budući da:

               (1)

               Vijeće Europske unije je 20. studenoga 2006. donijelo Zajedničko stajalište 2006/795/ZVSP o mjerama ograničavanja protiv Demokratske Narodne Republike Koreje (DNRK) (1); ovo Zajedničko stajalište izmijenjeno je Zajedničkim stajalištem 2009/573/ZVSP (2) kojim se provodi rezolucija Vijeća sigurnosti Ujedinjenih naroda 1874 (2009).

               (2)

               Zabrana posredne i neposredne nabave, prodaje ili prijenosa u DNRK određenih predmeta, materijala, opreme, robe i tehnologije treba obuhvaćati svu robu s dvojnom namjenom te tehnologiju navedenu u Prilogu I. Uredbi (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, posredovanja i provoza robe s dvojnom namjenom (3).

               (3)

               Vijeće je utvrdilo osobe i tijela koji ispunjavaju kriterije iz članka 3. stavka 1. točke (b), članka 4. stavka 1. točke (b), članka 3. stavka 1. točke (c), članka 4. stavka 1. točke (c) Zajedničkog stajališta 2006/795/ZVSP. Stoga je potrebno te osobe i subjekte uvrstiti u priloge II. i III. ovom Zajedničkom stajalištu.

               (4)

               Zajedničko stajalište 2006/795/ZVSP bi, stoga, trebalo na odgovarajući način izmijeniti,

         DONIJELO JE SLJEDEĆU ODLUKU:
   Članak 1.
   Zajedničko stajalište 2006/795/ZVSP mijenja se kako slijedi:

               1.

               U članku 1. stavku 1., točka (c) zamjenjuje se sljedećim:

                           „(c)

                           određeni drugi predmeti, materijali, oprema, roba i tehnologija koji mogu doprinijeti programima DNRK-a, povezanima s nuklearnim oružjem, balističkim projektilima ili drugim oružjima za masovno uništavanje ili koji mogu doprinijeti njezinim vojnim aktivnostima koje mogu uključivati svu robu za dvojnu namjenu i tehnologiju iz Priloga I. Uredbi Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, posredovanja i provoza robe s dvojnom namjenom (4). Europska unije poduzima mjere potrebne za utvrđivanje određenih predmeta na koje se odnosi ova odredba.

               2.

               U članku 4. stavci 3. i 4. zamjenjuju se sljedećim:
               „3.   Iznimke su dozvoljene za sredstva i gospodarske izvore koji su:

                           (a)

                           potrebni za zadovoljavanje osnovnih potreba, uključujući plaćanje hrane, najamnine ili hipoteke, lijekova i liječenja, poreza, premija osiguranja i komunalnih davanja;

                           (b)

                           namijenjeni isključivo za plaćanje opravdanih honorara i naknada za troškove povezane s pružanjem pravnih usluga; ili

                           (c)

                           namijenjeni isključivo za plaćanje davanja ili manipulativnih troškova za usluge čuvanja ili održavanja zamrznutih sredstava ili gospodarskih izvora u skladu s nacionalnim zakonodavstvom,

                     nakon što država članica obavijesti Odbor o svojoj namjeri da osobama i subjektima iz Priloga I prema potrebi odobri pristup tim sredstvima, drugoj financijskoj imovini i gospodarskim izvorima, te ako Odbor u roku pet radnih dana po obavijesti o tome ne donese negativnu oduku.
               4.   Iznimke su također dozvoljene za sredstva i gospodarske izvore koji su:

                           (a)

                           potrebni za namirenje izvanrednih troškova, nakon obavijesti određene države članice i po odobrenju Odbora u pogledu osoba i subjekata iz Priloga I.; ili

                           (b)

                           predmet sudskog, upravnog ili arbitražnog založnog prava ili presude, u kojem se slučaju sredstva i gospodarski izvori koriste za izvršenje založnog prava ili presude, pod uvjetom da su to založno pravo ili presuda utvrđeni odnosno doneseni prije negoli su osoba ili subjekt iz stavka 1. uvršteni od strane Odbora za sankcije, Vijeća sigurnosti ili Vijeća, i nije u korist osobe ili subjekta iz stavka 1., te nakon slanja obavijesti dotične države članice Odboru o osobama i subjektima iz Priloga I.”

         Članak 2.
   Prilozi II. i III. Zajedničkom stajalištu 2006/795/ZVSP zamjenjuju se tekstom iz Priloga ovoj Odluci.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 22. prosinca 2009.

            Za Vijeće

            Predsjednik

         A. CARLGREN

      (1)  SL L 322, 22.11.2006., str. 32.

      (2)  SL L 197, 29.7.2009., str. 111.

      (3)  SL L 134., 29.5.2009., str. 1.

      (4)  SL L 134, 29.5.2009., str. 1.”
   PRILOG
   „
         PRILOG II.
         A.   Popis osoba i subjekata iz članka 3. stavka 1. točke (b) i članka 4. stavka 1. točke (b)

                     #

                     Ime (i mogući pseudonim)

                     Podaci za utvrđivanje identiteta

                     Razlozi

                     1.

                     CHANG Song-taek (alias JANG Song Taek)

                     Datum rođenja:
                     2.2.1946. ili 6.2.1946. ili 23.2.1946.
                     (pokrajina Sjeverni Hamyong)
                     Broj putovnice (as of 2006): PS 736420617

                     Član Nacionalne obrambene komisije. Direktor upravnog odjela Radničke partije Koreje.

                     2.

                     CHON Chi Bu

                     Član Glavnog ureda za atomsku energiju, bivši tehnički direktor Yongbyona.

                     3.

                     CHU Kyu-Chang (alias JU Kyu-Chang)

                     Datum rođenja: između 1928. i 1933.

                     Prvi zamjenik direktora odjela obrambene industrije (balistički program), Radnička partija Koreje, Član Nacionalne obrambene komisije.

                     4.

                     HYON Chol-hae

                     Godina rođenja:
                     1934. (Mandžurija, Kina)

                     Zamjenik direktora Odjela za opću politiku narodnih oružanih snaga (vojni savjetnik Kim Jonga Il).

                     5.

                     JON Pyong-ho

                     Godina rođenja: 1926.

                     Tajnik Središnjeg odbora Radničke partije Koreje, voditelj industrijskog odjeljka za opskrbu Središnjeg odbora koji nadzire Drugi gospodarski odbor Središnjeg odbora, član Nacionalne obrambene komisije.

                     6.

                     KIM Yong-chun (alias Young-chun)

                     Datum rođenja: 4.3.1935.
                     Broj putovnice: 554410660

                     Potpredsjednik Nacionalne obrambene komisije, Ministar narodnih oružanih snaga, posebni savjetnik Kim Jonga Il za nuklearnu strategiju.

                     7.

                     O Kuk-Ryol

                     Godina rođenja: 1931.
                     (Pokrajina Jilin,Kina)

                     Potpredsjednik Nacionalne obrambene komisije, koja nadzire stjecanje napredne tehnologije za nuklearne i balističke programe u inozemstvu.

                     8.

                     PAEK Se-bong

                     Godina rođenja: 1946.

                     Predsjednik drugog gospodarskog odbora (odgovoran za balističke programe) središnjeg odbora Radničke partije Koreje. Član Nacionalne obrambene komisije.

                     9.

                     PAK Jae-gyong (alias Chae-Kyong)

                     Godina rođenja: 1933.
                     Broj putovnice: 554410661

                     Zamjenik direktora Odjela za opću politiku narodnih oružanih snaga i zamjenik direktora logističkog ureda narodnih oružanih snaga (vojni savjetnik Kim Jonga II).

                     10.

                     PYON Yong Rip (alias Yong-Nip)

                     Datum rođenja: 20.9.1929.
                     Broj putovnice: 645310121
                     (izdano dana 13.9.2005.)

                     Predsjednik Akademije znanosti, uključen u biološka istraživanja povezana s oružjem za masovno uništavanje.

                     11.

                     RYOM Yong

                     Direktor Glavnog ureda za atomsku energiju (tijelo uvršteno na popis od strane Ujedinjenih naroda), zadužen za međunarodne odnose.

                     12.

                     SO Sang-kuk

                     Datum rođenja:
                     između 1932. i 1938.

                     Voditelj odjela za nuklearnu fiziku, Kim Il Sung University.

         B.   Popis tijela iz članka 4. stavka 1. točke (b)

                     #

                     Ime (i mogući pseudonimi)

                     Podaci za utvrđivanje identiteta

                     Razlozi

                     1.

                     Yongbyon Nuclear Research Centre

                     Centar za istraživanja koji je sudjelovao u proizvodnji plutonija za vojsku. Centar koji djeluje u okviru Glavnog ureda za atomsku energiju (tijelo koje je uvršteno na popis od strane Ujedinjenih naroda, 16.7.2009.).

                     2.

                     Korea Pugang mining and Machinery Corporation ltd

                     Podružnica Korea Ryongbong General Corporation (tijela koje je uvršteno na popis od strane Ujedinjenih naroda, 24.4.2009.); upravlja prostorima za proizvodnju aluminijskog praha koji se može koristiti u izradi raketa.

                     3.

                     Korean Ryengwang Trading Corporation

                     Rakwon-dong, okrug Pothonggang, Pyongyang, Sjeverna Koreja

                     Podružnica Korea Ryongbong General Corporation (tijela koje je uvršteno na popis od strane Ujedinjenih naroda, 24.4.2009.).

                     4.

                     Sobaeku United Corp. (alias Sobaeksu United Corp.)

                     Državno poduzeće upleteno u istraživanja i stjecanje osjetljivih proizvoda i opreme. Posjeduje nekoliko skladišta prirodnog grafita koji služi za dobivanje sirovine za dva preradbena sredstva koja, između ostalog, služe za dobivanje grafitnih blokova koji se mogu koristiti u balističkom programu.

         PRILOG III.
         A.   Popis osoba iz članka 3. stavka 1. točke (c) i članka 4. stavka 1. točke (c)

                     1.

                     KIM Tong-un

                     Direktor ‚Ureda 39’ središnjeg odbora Radničke partije upletene u financiranje širenja oružja.

               ”


title: 2013/132/EU: Odluka Europske središnje banke od 11. siječnja 2013. o utvrđivanju okvira za infrastrukturu javnog ključa za Europski sustav središnjih banaka (ESB/2013/1)

text:
               01/Sv. 009

               HR

               Službeni list Europske unije

               294

         32013D0001(01)

               L 074/30

               SLUŽBENI LIST EUROPSKE UNIJE

               11.01.2013.

         ODLUKA EUROPSKE SREDIŠNJE BANKE
   od 11. siječnja 2013.
   o utvrđivanju okvira za infrastrukturu javnog ključa za Europski sustav središnjih banaka
   (ESB/2013/1)
   (2013/132/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 127.,
   uzimajući u obzir Statut Europskog sustava središnjih banaka i Europske središnje banke (dalje u tekstu: „Statut ESSB-a”), a posebno njegov članak 12. stavak 1. u vezi s člankom 3. stavkom 1., člankom 5., člankom 12. stavkom 3. i člancima od 16. do 24.,
   budući da:

               (1)

               U skladu s člankom 12. stavkom 1. Statuta ESSB-a, Upravno vijeće donosi smjernice i odluke potrebne kako bi se osiguralo obavljanje zadaća dodijeljenih Europskom sustavu središnjih banaka (ESSB) i Eurosustavu u skladu s Ugovorom i Statutom ESSB-a. To uključuje ovlasti odlučivanja o organizaciji pomoćnih aktivnosti potrebnih za obavljanje tih zadaća, kao što su izdavanje i upravljanje elektroničkim certifikatima radi zaštite informacija koje se pohranjuju i obrađuju u elektroničkim aplikacijama, sustavima, platformama i uslugama ESSB-a i Eurosustava te za razmjenu podataka s njima.

               (2)

               U skladu s člankom 12. stavkom 3. Statuta ESSB-a, Upravno vijeće je također ovlašteno odrediti unutarnju organizaciju Europske središnje banke (ESB) i njezinih tijela nadležnih za odlučivanje. Upravno vijeće je slijedom toga ovlašteno odlučiti da će ESB rabiti elektroničke certifikate koji se izdaju preko vlastite infrastrukture javnog ključa Eurosustava.

               (3)

               Povećava se broj korisnika koji pristupaju rastućem broju elektroničkih aplikacija, sustava, platformi i usluga ESSB-a i Eurosustava koji se kontinuirano unapređuju. Upravno vijeće utvrdilo je potrebu za naprednim uslugama informacijske sigurnosti, kao što su stroga provjera autentičnosti, elektronički potpisi i enkripcija, uporabom elektroničkih certifikata.

               (4)

               Malo središnjih banaka ESSB-a ima vlastitu infrastrukturu javnog ključa te mnogi korisnici iz trećih osoba koji surađuju sa središnjim bankama ESSB-a nemaju jednostavan pristup tijelu za certificiranje koje ESSB prihvaća u skladu sa svojim okvirom za prihvaćanje certifikata.

               (5)

               Postoji potreba da Eurosustav uspostavi svoju vlastitu infrastrukturu javnog ključa preko koje će se moći izdavati sve vrste elektroničkih certifikata kao što su osobni i tehnički certifikati za korisnike iz ESSB-a i korisnike izvan ESSB-a, a koja je dovoljno fleksibilna kako bi se mogla prilagoditi razvoju elektroničkih aplikacija, sustava, platformi i usluga u ESSB-u i Eurosustavu. Ta infrastruktura javnog ključa (dalje u tekstu: „infrastruktura javnog ključa ESSB-a”) treba nadopunjavati usluge koje pružaju druga tijela za certificiranje koja je prihvatio ESSB u skladu s okvirom ESSB-a za prihvaćanje certifikata ili tijela za certificiranje koja je prihvatio ESSB za sustav TARGET2 i sustav TARGET2-Securities za te dvije aplikacije.

               (6)

               Upravno vijeće je 29. rujna 2010. odlučilo pokrenuti projekt infrastrukture javnog ključa ESSB-a radi izrade i provedbe infrastrukture javnog ključa ESSB-a te osigurati sredstva potrebna za njegovo dovršavanje. Odlučilo je da će infrastrukturu javnog ključa ESSB-a razvijati, smjestiti te njome upravljati Banco de España.

               (7)

               Infrastruktura javnog ključa ESSB-a posredno podupire obavljanje zadaća ESSB-a i Eurosustava. Ona je utemeljena na tri razine upravljanja: razinu 1 čine Upravno vijeće i Izvršni odbor, razinu 2 čine središnje banke Eurosustava, a razinu 3 središnja banka pružatelj usluga.

               (8)

               Na razini 1 Upravno vijeće je odgovorno za usmjeravanje, upravljanje i kontrolu aktivnosti i isporučevina potrebnih za razvoj i rad infrastrukture javnog ključa ESSB-a. Ono je također odgovorno za donošenje odluka povezanih s infrastrukturom javnog ključa ESSB-a te odlučuje o raspodjeli zadaća koje nisu izričito dodijeljene razini 2 i razini 3.

               (9)

               Središnje banke Eurosustava odgovorne su za zadaće dodijeljene razini 2 unutar općeg okvira koji je odredilo Upravno vijeće. One imaju nadležnosti koje se odnose na tehnička sredstva provedbe infrastrukture javnog ključa ESSB-a.

               (10)

               Odbor za informacijsku tehnologiju (ITC) ESSB-a koordinira razvoj infrastrukture javnog ključa ESSB-a. On usmjerava, procjenjuje, kontrolira i odobrava isporučevine projekta u odnosu na kriterije za prihvaćanje u skladu s okvirom ESSB-a za prihvaćanje certifikata, područjem primjene i rasporedom koje je odobrilo Upravno vijeće.

               (11)

               Na razini 3 Banco de España imenovana je kao središnja banka pružatelj usluga za obavljanje zadaća koje su joj dodijeljene unutar općeg okvira koji je odredilo Upravno vijeće. Središnja banka pružatelj usluga uspostavila je tehničku infrastrukturu te sigurne uređaje i usluge potrebne za stvaranje i uporabu infrastrukture javnog ključa u skladu s: (a) nacionalnim propisom kojim se prenosi Direktiva 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise (1) koji se na njih odnosi; (b) nacionalnim propisom kojim se prenosi Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom kretanju takvih podataka (2) koji se na njih odnosi i (c) Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (3).

               (12)

               Budući da su elektronički certifikati ključni elementi koji se upotrebljavaju u elektroničkim aplikacijama kao mehanizmi provjere autentičnosti za provedbu elektroničkih potpisa i za enkripciju koja se zasniva na javnom ključu, infrastrukturom javnog ključa ESSB-a uzet će se u obzir postojeće elektroničke aplikacije, sustavi, platforme i usluge ESSB-a i Eurosustava te tekući projekti ESSB-a kako bi se osiguralo ispunjavanje njihovih potreba.

               (13)

               Nacionalne središnje banke (NSB) izvan europodručja mogu odlučiti upotrebljavati certifikate i usluge infrastrukture javnog ključa ESSB-a,

         DONIJELO JE OVU ODLUKU:
   Članak 1.
   Definicije
   Za potrebe ove Odluke:

               1.

               „certifikat” ili „elektronički certifikat” znači elektronička datoteka koju je izdalo tijelo za certificiranje, a kojom se povezuje javni ključ s identitetom imatelja certifikata te se upotrebljava za sve namjene ili jednu od sljedećih namjena: (a) kako bi se provjerilo da javni ključ pripada imatelju certifikata, (b) za autentifikaciju imatelja certifikata; (c) za provjeru potpisa imatelja certifikata; (d) za enkripciju poruke upućene imatelju certifikata; (e) kako bi se provjerila prava pristupa imatelja certifikata elektroničkim aplikacijama, sustavima, platformama i uslugama ESSB-a i Eurosustava. Sva upućivanja u ovoj Odluci na certifikat ili elektronički certifikat uključuju upućivanje na uređaje za prijenos podataka na kojima se nalazi certifikat ili elektronički certifikat;

               2.

               „elektroničke aplikacije, sustavi, platforme i usluge ESSB-a i Eurosustava” znači elektroničke aplikacije, sustavi, platforme i usluge kojima se koriste ESSB i/ili Eurosustav pri obavljanju zadaća koje su im povjerene u skladu s Ugovorom i Statutom ESSB-a;

               3.

               „infrastruktura javnog ključa” znači skup osoba, politika, postupaka i računalnih sustava potrebnih za pružanje usluga provjere autentičnosti, enkripcije, cjelovitosti i neodbijanja preko kriptografije javnog i tajnog ključa te elektroničkih certifikata;

               4.

               „korisnik” znači imatelj certifikata ili osoba koja se pouzdaje u certifikat, ili oboje;

               5.

               „provjera autentičnosti” znači proces provjere identiteta podnositelja zahtjeva za certifikat ili imatelja certifikata;

               6.

               „središnja banka ESSB-a” znači središnja banka Eurosustava ili NSB izvan europodručja;

               7.

               „središnja banka Eurosustava” znači NSB države članice čija je valuta euro, uključujući središnju banku pružatelja usluga, ili ESB;

               8.

               „središnja banka pružatelj usluga” znači NSB koji je Upravno vijeće imenovalo za razvoj infrastrukture javnog ključa ESSB-a i pružanje usluga infrastrukture javnog ključa ESSB-a u ime i u korist središnjih banaka Eurosustava;

               9.

               „NSB izvan europodručja” znači NSB države članice čija valuta nije euro;

               10.

               „tijelo za certificiranje infrastrukture javnog ključa ESSB-a” znači subjekt kojem korisnici vjeruju da u ime središnjih banaka ESSB-a ili središnjih banaka Eurosustava izdaje, upravlja, opoziva i obnavlja certifikate u skladu s okvirom ESSB-a za prihvaćanje certifikata;

               11.

               „tijelo za validaciju infrastrukture javnog ključa ESSB-a” znači subjekt kojem korisnici vjeruju, a koji pruža informacije o valjanosti certifikata koje je izdalo tijelo za certificiranje infrastrukture javnog ključa ESSB-a;

               12.

               „imatelj certifikata” znači osoba na koju se odnosi elektronički certifikat i kojoj je izdan elektronički certifikat ili upravitelj tehničke komponente koji je prihvatio elektronički certifikat koji je za tehničku komponentu izdalo tijelo za certificiranje infrastrukture javnog ključa ESSB-a, ili oboje;

               13.

               „okvir ESSB-a za prihvaćanje certifikata” znači kriteriji koje je odredio ITC ESSB-a za određivanje tijela za certificiranje, u ESSB-u i izvan ESSB-a, kojima se može vjerovati u vezi s elektroničkim aplikacijama, sustavima, platformama i uslugama ESSB-a i Eurosustava;

               14.

               „registracijsko tijelo” znači subjekt kojem korisnici vjeruju, a koji provjerava identitet podnositelja zahtjeva za certifikat prije nego što mu tijelo za certificiranje infrastrukture javnog ključa ESSB-a izda certifikat;

               15.

               „osoba koja se pouzdaje u certifikat” znači osoba ili subjekt koji nije imatelj certifikata, a koji prihvaća certifikat i pouzdaje se u certifikat;

               16.

               „revizijska politika” znači revizijska politika ESSB-a koju je odredilo Upravno vijeće 7. listopada 1998. kako je objavljena na internetskoj stranici ESB-a (4);

               17.

               „podnositelj zahtjeva za certifikat” znači osoba koja zatraži izdavanje certifikata za sebe ili za tehničku komponentu;

               18.

               „tehnička komponenta” znači sva softverska ili hardverska oprema čiji se identitet može utvrditi uporabom elektroničkih certifikata.

         Članak 2.
   Područje primjene
   1.   Ovom se Odlukom utvrđuje okvir za infrastrukturu javnog ključa ESSB-a. Infrastruktura javnog ključa ESSB-a je vlastita infrastruktura javnog ključa Eurosustava koju je razvila središnja banka pružatelj usluga u ime i u korist središnjih banaka Eurosustava radi izdavanja, upravljanja, opoziva i obnavljanja certifikata u skladu s okvirom ESSB-a za prihvaćanje certifikata.
   2.   Budući da usluge infrastrukture javnog ključa ESSB-a mogu utjecati na osobe koje se pouzdaju u certifikat, ovom se Odlukom također propisuju uvjeti u skladu s kojima se te osobe mogu pouzdati u certifikate infrastrukture javnog ključa ESSB-a.
   Članak 3.
   Područje primjene i ciljevi infrastrukture javnog ključa ESSB-a
   1.   Elektroničkim aplikacijama, sustavima, platformama i uslugama ESSB-a i Eurosustava srednje ili veće važnosti pristupa se te ih se upotrebljava samo ako je korisnik autentificiran preko elektroničkog certifikata koji je izdalo i kojim upravlja tijelo za certificiranje koje ESSB prihvaća u skladu s okvirom ESSB-a za prihvaćanje certifikata, uključujući tijelo za certificiranje infrastrukture javnog ključa ESSB-a ili tijela za certificiranje koja je prihvatio ESSB za sustav TARGET2 i sustav TARGET2-Securities za te dvije aplikacije.
   2.   Tijelo za certificiranje infrastrukture javnog ključa ESSB-a izdaje elektroničke certifikate i pruža druge usluge elektroničkog certificiranja za imatelje certifikata središnjih banaka ESSB-a i trećih osoba koje s njima surađuju kako bi im omogućilo siguran pristup elektroničkim aplikacijama, sustavima, platformama i uslugama ESSB-a i Eurosustava i njihovu uporabu.
   3.   Infrastrukturom javnog ključa ESSB-a pružaju se sljedeće usluge certificiranja:

               (a)

               izdavanje certifikata, obnavljanje i opoziv certifikata te potvrđivanje valjanosti certifikata u odnosu na različite vrste certifikata;

               (b)

               izdavanje certifikata za provjeru autentičnosti, elektronički potpis i enkripciju za korisnike iz ESSB-a i izvan ESSB-a te tehničkih certifikata;

               (c)

               oporavak tajnih ključeva kako bi se osigurao oporavak informacija kriptiranih javnim ključem u slučaju gubitka certifikata;

               (d)

               dostavljanje tokena za kriptiranje imateljima certifikata i upravljanje njima, prema potrebi;

               (e)

               pružanje informacija o postupcima upravljanja certifikatima infrastrukture javnog ključa ESSB-a i tehnička potpora voditeljima projekata ESSB-a kako bi im se pomoglo integrirati certifikate infrastrukture javnog ključa ESSB-a u njihove aplikacije.

         U budućnosti se tome mogu dodati druge usluge u skladu sa zahtjevima elektroničkih aplikacija, sustava, platformi i usluga ESSB-a i Eurosustava.
   Članak 4.
   Okvir infrastrukture javnog ključa ESSB-a
   1.   U skladu s ovom Odlukom, odgovornosti i funkcije središnje banke pružatelja usluga i drugih središnjih banaka Eurosustava povezane s provedbom infrastrukture javnog ključa ESSB-a, njezinim radom i uporabom utvrđuju se u sporazumu između razine 2 i razine 3 te se dalje određuju u certifikacijskim politikama infrastrukture javnog ključa ESSB-a i izjavi o certifikacijskim praksama infrastrukture javnog ključa ESSB-a.
   2.   Sporazum između razine 2 i razine 3, koji uključuje sporazum o razini usluga, obuhvaća sporazum dogovoren između središnje banke pružatelja usluga i središnjih banaka Eurosustava u vezi s odgovornostima i funkcijama središnje banke pružatelja usluga i središnjih banaka Eurosustava. Podnosi ga se na potvrđivanje Upravnom vijeću te ga zatim potpisuju središnja banka pružatelj usluga i središnje banke Eurosustava.
   3.   Sporazum o razini usluga jest sporazum kojim se utvrđuje razina usluga koje će središnja banka pružatelj usluga pružati Eurosustavu i sporazum kojim se utvrđuje razina usluga koje će Eurosustav pružati nacionalnim središnjim bankama izvan europodručja i trećim osobama u vezi s infrastrukturom javnog ključa ESSB-a.
   4.   Izjava o certifikacijskim praksama infrastrukture javnog ključa ESSB-a jest skup pravila koja uređuju životni ciklus elektroničkih certifikata od inicijalnog zahtjeva do isteka certifikata ili opoziva, kao i odnose između podnositelja zahtjeva za certifikat i imatelja certifikata, tijela za certificiranje infrastrukture javnog ključa ESSB-a i osoba koje se pouzdaju u certifikat. Ona obuhvaća elektroničke certifikate koji pripadaju području primjene Direktive 1999/93/EZ i elektroničke certifikate koji ne pripadaju području njezine primjene. Njome se također utvrđuju uloge i odgovornosti svih stranaka i određuju postupci povezani s izdavanjem certifikata i upravljanjem njima. Ona se prilaže sporazumu između razine 2 i razine 3.
   5.   Certifikacijska politika infrastrukture javnog ključa ESSB-a jest skup pravila koja se primjenjuju na svaku pojedinu vrstu izdanih certifikata. Svaki skup pruža provedbene detalje povezane s izjavom o certifikacijskim praksama infrastrukture javnog ključa ESSB-a za svaku pojedinu vrstu izdanih certifikata. Certifikacijske politike infrastrukture javnog ključa ESSB-a prilažu se sporazumu između razine 2 i razine 3.
   6.   Certifikacijske politike infrastrukture javnog ključa ESSB-a i izjava o certifikacijskim praksama infrastrukture javnog ključa ESSB-a objavljuju se na internetskoj stranici infrastrukture javnog ključa ESSB-a (5).
   7.   Informacije o tijelu za certificiranje infrastrukture javnog ključa ESSB-a, uključujući njegov identitet i njegove tehničke komponente, navedene su u Prilogu ovoj Odluci.
   Članak 5.
   Odgovornosti i uloge središnje banke pružatelja usluga
   1.   Središnja banka pružatelj usluga odgovorna je za rad i održavanje infrastrukture javnog ključa ESSB-a u korist središnjih banaka Eurosustava, uključujući smještaj, rad i upravljanje koji se obavljaju u skladu sa sporazumom između razine 2 i razine 3. Ona posebno dostavlja certifikate i pruža usluge infrastrukture javnog ključa ESSB-a u skladu s poslovnim zahtjevima i tehničkim specifikacijama kao što su okvir ESSB-a za prihvaćanje certifikata te zahtjevi i specifikacije navedeni u sporazumu između razine 2 i razine 3.
   2.   Središnja banka pružatelj usluga uspostavlja nužnu organizacijsku infrastrukturu za dodjeljivanje i izdavanje certifikata te upravljanje njima i osigurava održavanje infrastrukture. S tim ciljem središnja banka pružatelj usluga nakon savjetovanja s ITC-om može usvojiti pravila o svojoj unutarnjoj organizaciji i upravljanju.
   3.   Središnja banka pružatelj usluga djeluje kao tijelo za certificiranje infrastrukture javnog ključa ESSB-a i tijelo za validaciju infrastrukture javnog ključa ESSB-a.
   4.   Sporazumom između razine 2 i razine 3 utvrđuje se sustav odgovornosti za štetu koji se primjenjuje na središnju banku pružatelja usluga.
   Članak 6.
   Odgovornosti i uloge središnjih banaka Eurosustava
   1.   Svaka pojedinačna središnja banka Eurosustava odgovorna je za utvrđivanje identiteta svojih imatelja certifikata. Za obavljanje te zadaće uspostavlja ulogu službenika za registraciju, koji je ovlašten registrirati korisnike iz trećih osoba.
   2.   Svaka pojedinačna središnja banka Eurosustava djeluje kao osoba koja se pouzdaje u certifikat u odnosu na certifikate za enkripciju i elektroničke potpise koje izdaje infrastruktura javnog ključa ESSB-a za druge središnje banke Eurosustava ili imatelje certifikata korisnika iz trećih osoba.
   3.   Svaka pojedinačna središnja banka Eurosustava koja se koristi uslugama infrastrukture javnog ključa ESSB-a djeluje kao registracijsko tijelo za svoje podnositelje zahtjeva za certifikat te osigurava da njezini podnositelji zahtjeva za certifikat prihvate i primjenjuju uvjete uporabe utvrđene u obrascu za podnošenje zahtjeva za certifikat tijela za certificiranje infrastrukture javnog ključa ESSB-a za njegove usluge.
   Članak 7.
   Odnosi između središnjih banaka Eurosustava, trećih osoba i imatelja certifikata
   Svaka pojedinačna središnja banka Eurosustava dogovara postupke o sigurnom pristupu trećih osoba i uporabi elektroničkih aplikacija, sustava, platformi i usluga ESSB-a i Eurosustava preko uporabe certifikata infrastrukture javnog ključa ESSB-a. Navedenim postupcima uređuje se isključivo odnos između dotične središnje banke Eurosustava i trećih osoba koje upotrebljavaju certifikate infrastrukture javnog ključa ESSB-a. Sve treće osobe poštuju certifikacijske politike infrastrukture javnog ključa ESSB-a, izjavu o certifikacijskim praksama infrastrukture javnog ključa ESSB-a te uvjete uporabe utvrđene u obrascu za podnošenje zahtjeva za certifikat tijela za certificiranje infrastrukture javnog ključa ESSB-a za njegove usluge.
   Članak 8.
   Odnosi s osobama koje se pouzdaju u certifikat
   U elektroničke certifikate izdane u skladu s ovom Odlukom moguće je pouzdati se pod uvjetom da osoba koja se pouzdaje u certifikat:

               (a)

               provjeri valjanost, privremenu obustavu ili opoziv tog certifikata koristeći se informacijama o trenutačnom stanju opoziva;

               (b)

               uzme u obzir sva ograničenja uporabe navedena u certifikatu; i

               (c)

               prihvati izjavu o certifikacijskim praksama infrastrukture javnog ključa ESSB-a i važeće certifikacijske politike infrastrukture javnog ključa ESSB-a.

         Članak 9.
   Prava na infrastrukturu javnog ključa ESSB-a
   1.   Infrastruktura javnog ključa ESSB-a u isključivom je vlasništvu središnjih banaka Eurosustava.
   2.   S obzirom na navedeno, središnja banka pružatelj usluga daje središnjim bankama Eurosustava, u mjeri u kojoj je to moguće prema mjerodavnom zakonodavstvu, sve potrebne dozvole povezane s pravima intelektualnog vlasništva kako bi se središnjim bankama Eurosustava omogućila uporaba infrastrukture javnog ključa ESSB-a i njezinih komponenti te cjelokupne palete usluga infrastrukture javnog ključa ESSB-a te pruža usluge infrastrukture javnog ključa ESSB-a trećim osobama u skladu s izjavom o certifikacijskim praksama infrastrukture javnog ključa ESSB-a i certifikacijskim politikama javnog ključa ESSB-a. Središnja banka pružatelj usluga nadoknađuje središnjim bankama Eurosustava troškove nastale u vezi sa svim zahtjevima koje su podnijele treće osobe zbog povrede navedenih prava intelektualnog vlasništva.
   3.   Detalji koji se odnose na prava središnjih banaka Eurosustava na infrastrukturu javnog ključa ESSB-a ugovaraju se između razine 2 i razine 3 sporazumom između razine 2 i razine 3.
   Članak 10.
   Odgovornost središnjih banaka Eurosustava prema korisnicima
   1.   Osim ako dokažu da nisu djelovale nemarno, u skladu sa svojim funkcijama i odgovornostima u infrastrukturi javnog ključa ESSB-a, središnje banke Eurosustava odgovorne su za sve štete nastale korisniku koji se razumno pouzdao u kvalificirani certifikat kako je definiran u Direktivi 1999/93/EZ, a povezane su sa sljedećim:

               (a)

               točnošću svih informacija navedenih u kvalificiranom certifikatu u trenutku izdavanja te pitanjem sadržava li certifikat sve detalje propisane za kvalificirani certifikat kako je definiran u Direktivi 1999/93/EZ;

               (b)

               uvjerenjem da je u trenutku izdavanja kvalificiranog certifikata imatelj certifikata koji je u njemu naveden imao podatke za elektroničko potpisivanje koji odgovaraju podacima za provjeru elektroničkog potpisa koji su navedeni ili utvrđeni u certifikatu;

               (c)

               uvjerenjem da uređaj za elektroničko potpisivanje i uređaj za provjeru elektroničkog potpisa funkcioniraju međusobno se nadopunjujući, u slučajevima kada se infrastrukturom javnog ključa ESSB-a generiraju oba;

               (d)

               propustom registriranja opoziva kvalificiranog certifikata.

         2.   Središnje banke Eurosustava ne preuzimaju nikakve obveze, ne izdaju nikakve garancije i ne prihvaćaju nikakvu odgovornost prema korisnicima osim ako je to izričito navedeno u ovoj Odluci ili izjavi o certifikacijskim praksama infrastrukture javnog ključa ESSB-a.
   Članak 11.
   Sudjelovanje nacionalnih središnjih banaka izvan europodručja u infrastrukturi javnog ključa ESSB-a
   1.   NSB izvan europodručja može djelovati kao registracijsko tijelo za svoje interne korisnike i korisnike iz trećih osoba te može uspostaviti ulogu službenika za registraciju za obavljanje te zadaće.
   2.   Ako to odobri Upravno vijeće, NSB izvan europodručja može odlučiti upotrebljavati usluge infrastrukture javnog ključa ESSB-a prema istim uvjetima koji se primjenjuju na središnje banke Eurosustava. Za te potrebe NSB izvan europodručja dostavlja izjavu Upravnom vijeću u kojoj potvrđuje da će poštovati obveze utvrđene u ovoj Odluci i u sporazumu između razine 2 i razine 3. NSB izvan europodručja ne postaje suvlasnik infrastrukture javnog ključa ESSB-a te nije obvezan pridonositi financijskom okviru infrastrukture javnog ključa ESSB-a.
   Članak 12.
   Zaštita podataka
   Središnje banke Eurosustava poštuju zakonodavstvo o zaštiti podataka koji se primjenjuju na njihovu obradu osobnih podataka pri obavljanju svojih funkcija povezanih s infrastrukturom javnog ključa ESSB-a.
   Članak 13.
   Revizija
   Revizija infrastrukture javnog ključa ESSB-a obavlja se u skladu s načelima i postupcima koji su utvrđeni u revizorskoj politici. Njome se ne dovode u pitanje unutarnje kontrole i revizorska pravila koja se primjenjuju na središnje banke Eurosustava ili pravila koja su usvojile središnje banke Eurosustava.
   Članak 14.
   Financijske odredbe
   Središnje banke Eurosustava snose troškove razvoja i rada infrastrukture javnog ključa ESSB-a kako je dalje utvrđeno u financijskom okviru infrastrukture javnog ključa ESSB-a.
   Članak 15.
   Uloga Izvršnog odbora
   1.   U skladu s člankom 17. stavkom 3. Odluke ESB/2004/2 od 19. veljače 2004. o donošenju Poslovnika Europske središnje banke (6), Upravno vijeće delegira svoje normativne ovlasti za usvajanje mjera za provedbu ove Odluke koje su potrebne radi učinkovitosti i sigurnosti infrastrukture javnog ključa ESSB-a Izvršnom odboru te za usvajanje izmjena povezanih s tehničkim aspektima infrastrukture javnog ključa ESSB-a i uslugama infrastrukture javnog ključa ESSB-a iz priloga sporazumu između razine 2 i razine 3 nakon uzimanja u obzir savjeta ITC-a i, ako je to primjenjivo, Odbora Eurosustava za koordinaciju IT projekata.
   2.   Izvršni odbor bez nepotrebnog odgađanja obavješćuje Upravno vijeće o svim mjerama usvojenima na temelju stavka 1. i poštuje sve odluke koje Upravno vijeće donese o tom pitanju.

      Sastavljeno u Frankfurtu na Majni 11. siječnja 2013.

            Predsjednik ESB-a

         Mario DRAGHI

      (1)  SL L 13, 19.1.2000., str. 12.

      (2)  SL L 281, 23.11.1995., str. 31.

      (3)  SL L 8, 12.1.2001., str. 1.

      (4)  www.ecb.europa.eu

      (5)  http://pki.escb.eu

      (6)  SL L 80, 18.3.2004., str. 33.
   PRILOG

      Informacije o tijelu za certificiranje infrastrukture javnog ključa ESSB-a, uključujući njegov identitet i njegove tehničke komponente

   Tijelo za certificiranje infrastrukture javnog ključa ESSB-a utvrđuje se u njegovu certifikatu kao izdavatelj te se njegov tajni ključ upotrebljava za potpisivanje certifikata. Tijelo za certificiranje infrastrukture javnog ključa ESSB-a nadležno je za:

               i.

               izdavanje certifikata tajnog i javnog ključa;

               ii.

               izdavanje popisa opoziva;

               iii.

               generiranje parova ključeva povezanih s određenim certifikatima, npr. onima za koje je potreban oporavak ključa;

               iv.

               ukupnu odgovornost za infrastrukturu javnog ključa ESSB-a i osiguravanje ispunjavanja svih zahtjeva potrebnih za njezin rad.

         Tijelo za certificiranje infrastrukture javnog ključa ESSB-a uključuje sve osobe, politike, postupke i računalne sustave kojima je povjereno izdavanje elektroničkih certifikata i njihovo dodjeljivanje imateljima certifikata.
   Tijelo za certificiranje infrastrukture javnog ključa ESSB-a uključuje dvije tehničke komponente:

               —

                  osnovno tijelo za certificiranje infrastrukture javnog ključa ESSB-a: ovo tijelo za certificiranje na prvoj razini izdaje certifikate samo sebi i svojim podređenim tijelima za certificiranje. Ono radi samo kada obavlja svoje usko definirane odgovornosti. Njegovi su najznačajniji podaci:

                              Distinguished name (razlikovno ime)

                           CN = ESCB-PKI ROOT CA, O = EUROPEAN SYSTEM OF CENTRAL BANKS, C = EU

                              Serial number (serijski broj)

                           596F AC4C 218C 21BC 4E00 6B42 A164 46DD

                              Distinguished name of issuer (razlikovno ime izdavatelja)

                           CN = ESCB-PKI ROOT CA, O = EUROPEAN SYSTEM OF CENTRAL BANKS, C = EU

                              Validity period (razdoblje valjanosti)

                           od 21-06-2011 11:58:26 do 21-06-2041 11:58:26

                              Message digest (sažetak poruke) (SHA-1)

                           CEFE 6C32 E850 994A 09EA 1A77 0C60 3D90 ADC9 9192

               —

                  mrežno tijelo za certificiranje infrastrukture javnog ključa ESSB-a: ovo tijelo za certificiranje na drugoj razini podređeno je osnovnom tijelu za certificiranje infrastrukture javnog ključa ESSB-a. Ono je odgovorno za izdavanje certifikata infrastrukture javnog ključa ESSB-a korisnicima. Njegovi su najznačajniji podaci:

                              Distinguished name (razlikovno ime)

                           CN = ESCB-PKI ROOT CA, O = EUROPEAN SYSTEM OF CENTRAL BANKS, C = EU

                              Serial number (serijski broj)

                           2C13 E18F FDB5 91CE 4E29 550B B5A3 F59C

                              Distinguished name of issuer (razlikovno ime izdavatelja)

                           CN = ESCB-PKI ROOT CA, O = EUROPEAN SYSTEM OF CENTRAL BANKS, C = EU

                              Validity period (razdoblje valjanosti)

                           od 21-06-2011 11:58:26 do 21-06-2041 11:58:26

                              Message digest (sažetak poruke) (SHA-1)

                           D316 026C D2CF 1A8C 4AA3 8C29 EE3D 591E 4286 AD08


title: 2004/823/EZ, Euratom: Odluka Vijeća od 22. studenoga 2004. o pristupanju Republike Moldove Sporazumu o osnivanju znanstveno-tehnološkog centra u Ukrajini, sklopljenog 25. listopada 1993. između Kanade, Švedske, Ukrajine i Sjedinjenih Američkih Država

text:
               11/Sv. 123

               HR

               Službeni list Europske unije

               48

         32004D0823

               L 358/10

               SLUŽBENI LIST EUROPSKE UNIJE

         ODLUKA VIJEĆA
   od 22. studenoga 2004.
   o pristupanju Republike Moldove Sporazumu o osnivanju znanstveno-tehnološkog centra u Ukrajini, sklopljenog 25. listopada 1993. između Kanade, Švedske, Ukrajine i Sjedinjenih Američkih Država
   (2004/823/EZ, Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EZ) br. 1766/98 od 30. srpnja 1998. o pristupanju Europske zajednice i Europske zajednice za atomsku energiju, kao jedne stranke, Sporazumu o osnivanju znanstveno-tehnološkog centra u Ukrajini, sklopljenog 25. listopada 1993. između Kanade, Švedske, Ukrajine i Sjedinjenih Američkih Država (1), posebno njezin članak 3. stavak 1. točke 3. i 4.,
   uzimajući u obzir Uredbu Komisije (Euratom) br. 2387/98 od 3. studenoga 1998. o pristupanju Europske zajednice za atomsku energiju i Europske zajednice, kao jedne stranke, Sporazumu o osnivanju Znanstveno-tehnološkog centra u Ukrajini 1993. godine, sklopljenom između Kanade, Švedske, Ukrajine i Sjedinjenih Američkih Država (2), posebno njezin članak 2.,
   budući da:

               (1)

               Kanada, Švedska, Ukrajina i Sjedinjene Američke Države su 25. listopada 1993. sklopile Sporazum o osnivanju Znanstveno-tehnološkog centra u Ukrajini (dalje u tekstu Sporazum).

               (2)

               Uredbama (EZ) br. 1766/98 i (Euratom) br. 2387/98, Europska zajednica i Europska zajednica za atomsku energiju (dalje u tekstu Zajednice) su, kao jedna stranka, pristupile Sporazumu.

               (3)

               Republika Moldova je 12. veljače 2004. tajništvu Centra podnijela ispravu o pristupu Moldove Sporazumu. U skladu s člankom XIII. Sporazuma, upravni odbor Centra odgovoran je za odobravanje ovog pristupanja.

               (4)

               Predsjedništvo Vijeća i Komisija predstavljaju Zajednice u upravnom odboru Centra. Stajalište Zajednica o pitanjima u okviru članka XIII. Sporazuma određuje Vijeće te ga u pravilu iznosi Predsjedništvo,

         DONIJELO JE SLJEDEĆU ODLUKU:
   Članak 1.
   Pristupanje Republike Moldove Sporazumu o osnivanju Znanstveno-tehnološkog centra u Ukrajini, sklopljenog 25. listopada 1993. između Kanade, Švedske, Ukrajine i Sjedinjenih Američkih Država odobrava se u ime Zajednica.
   Članak 2.
   Predsjedništvo Vijeća u okviru upravnog odbora Centra izražava odobrenje Zajednica za pristupanje Republike Moldove Sporazumu.

      Sastavljeno u Bruxellesu 22. studenoga 2004.

            Za Vijeće

            Predsjednik

         B. R. BOT

      (1)  SL L 225, 12.8.1998., str. 2.

      (2)  SL L 297, 6.11.1998., str. 4.


title: Odluka Vijeća 2014/42/ZVSP od 28. siječnja 2014. o izmjeni Odluke 2012/281/ZVSP u okviru Europske sigurnosne strategije kojom se podupire prijedlog Unije o međunarodnom kodeksu ponašanja za aktivnosti u svemiru

text:
               29.1.2014

               HR

               Službeni list Europske unije

               L 26/42

      ODLUKA VIJEĆA 2014/42/ZVSP
   od 28. siječnja 2014.
   o izmjeni Odluke 2012/281/ZVSP u okviru Europske sigurnosne strategije kojom se podupire prijedlog Unije o međunarodnom kodeksu ponašanja za aktivnosti u svemiru
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2.,
   budući da:

               (1)

               Vijeće je 29. svibnja 2012. donijelo Odluku 2012/281/ZVSP u okviru Europske sigurnosne strategije kojom se podupire prijedlog Unije o međunarodnom kodeksu ponašanja za aktivnosti u svemiru (1).

               (2)

               Odluka 2012/281/ZVSP predviđa organiziranje do tri multilateralna sastanka stručnjaka kako bi se raspravio prijedlog međunarodnog kodeksa ponašanja.

               (3)

               Multilateralni sastanci stručnjaka održani su u Beču u lipnju 2012., u Kijevu u svibnju 2013. i u Bangkoku u studenom 2013.

               (4)

               Nakon uspješnog multilateralnog sastanka stručnjaka u Bangkoku postalo je očito da bi međunarodna zajednica pozdravila četvrti i posljednji multilateralni sastanak stručnjaka. Takav bi se sastanak mogao održati u Africi.

               (5)

               Četvrti i posljednji multilateralni sastanak stručnjaka mogao bi biti organiziran unutar okvira početnog financijskog referentnog iznosa navedenog u Odluci 2012/281/ZVSP i stoga bez ikakvog dodatnog uključivanja resursa.

               (6)

               Odluku 2012/281/ZVSP stoga bi trebalo izmijeniti kako bi se omogućilo organiziranje četvrtog i posljednjeg multilateralnog sastanka stručnjaka te bi na odgovarajući način trebalo produljiti njezino razdoblje primjene,

         DONIJELO JE OVU ODLUKU:
   Članak 1.
   Odluka 2012/281/ZVSP mijenja se kako slijedi:

               (1)

               U članku 2. stavku 1. točka (b) zamjenjuje se sljedećim:

                           „(b)

                           organiziranje do četiri multilateralna sastanka stručnjaka kako bi se raspravio prijedlog međunarodnog kodeksa ponašanja;”

               (2)

               U članku 6. drugi stavak zamjenjuje se sljedećim:
               „Prestaje važiti 28 mjeseci nakon dana sklapanja sporazuma o financiranju iz članka 4. stavka 3. ili šest mjeseci nakon dana donošenja ove Odluke ako se sporazum o financiranju ne sklopi unutar tog razdoblja.”

               (3)

               Prilog se mijenja kako slijedi:

                           (a)

                           U odjeljku 1. (Opći okvir i ciljevi) četvrtom stavku prva alineja zamjenjuje se sljedećim:

                                       „—

                                       savjetovanja sa što je moguće više zemalja, bez obzira na to jesu li aktivne ili još nisu aktivne u pitanjima svemira, u svrhu raspravljanja o tom prijedlogu i prikupljanja njihovih stajališta, posebno organiziranjem do četiri multilateralna sastanka stručnjaka kako bi se raspravio taj prijedlog,”;

                           (b)

                           Naslov odjeljka 2.3. zamjenjuje se sljedećim:
                           „2.3.   Projekt 3.: Organiziranje do četiri multilateralna sastanka kako bi se raspravio prijedlog međunarodnog kodeksa ponašanja”;

                           (c)

                           Odjeljak 2.3.3. zamjenjuje se sljedećim:
                           „2.3.3.   Opis projekta
                           Organiziranje do četiri multilateralna sastanka.

                                       —

                                       Predlaže se da prva dva sastanka budu održana u Europi, a da druga dva sastanka budu održana izvan Europe. Odluku će donijeti Visoki predstavnik, na temelju prijedloga koje podnese UNIDIR.

                                       —

                                       O strukturi, dnevnom redu i izboru sudionika odlučit će Visoki predstavnik, na temelju prijedloga koje podnese UNIDIR.”;

                           (d)

                           U odjeljku 5. (Trajanje) prvi stavak zamjenjuje se sljedećim:
                           „Predviđeno trajanje provedbe ovog projekta je 28 mjeseci”.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 28. siječnja 2014.

            Za Vijeće

            Predsjednik

         G. STOURNARAS

      (1)  SL L 140, 30.5.2012., str. 68.


title: 2007/855/EZ: Odluka Vijeća od 15. listopada 2007. o potpisivanju i sklapanju Privremenog sporazuma o trgovini i trgovinskim pitanjima između Europske zajednice, s jedne strane, i Republike Crne Gore, s druge strane

text:
               11/Sv. 047

               HR

               Službeni list Europske unije

               239

         32007D0855

               L 345/1

               SLUŽBENI LIST EUROPSKE UNIJE

               15.10.2007.

      ODLUKA VIJEĆA

   od 15. listopada 2007.
   o potpisivanju i sklapanju Privremenog sporazuma o trgovini i trgovinskim pitanjima između Europske zajednice, s jedne strane, i Republike Crne Gore, s druge strane
   (2007/855/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom i člankom 300. stavkom 3. prvom rečenicom,
   uzimajući u obzir prijedlog Komisije,
   budući da:

               (1)

               Do početka stupanja na snagu Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Crne Gore, s druge strane, koji je potpisan u Luxembourgu 15. listopada 2007., potrebno je odobriti Privremeni sporazum o trgovini i trgovinskim pitanjima između Europske zajednice, s jedne strane, i Republike Crne Gore, s druge strane (dalje u tekstu: „Sporazum”).

               (2)

               Trgovinske odredbe sadržane u tom Sporazumu iznimne su prirode, povezane s politikom koja se provodi u okviru Procesa stabilizacije i pridruživanja i za Europsku uniju neće predstavljati presedan u trgovinskoj politici Zajednice u pogledu trećih zemalja, osim zemalja zapadnoga Balkana.

               (3)

               Sporazum bi trebalo potpisati i odobriti,

         ODLUČILO JE:
   Članak 1.
   1.   Privremeni sporazum o trgovini i trgovinskim pitanjima između Europske zajednice, s jedne strane, i Republike Crne Gore, s druge strane, prilozi i protokoli priloženi tom Sporazumu, kao i zajedničke izjave i izjava Zajednice priložena Završnom aktu, odobravaju se u ime Zajednice.
   2.   Tekstovi iz stavka 1. priloženi su ovoj Odluci.
   Članak 2.
   Predsjednik Vijeća ovim se ovlašćuje da odredi osobu(-e) ovlaštenu(-e) potpisati Sporazum u ime Zajednice i položiti instrument odobrenja predviđen u članku 60. Sporazuma.

      Sastavljeno u Luxembourgu 15. listopada 2007.

            Za Vijeće

            Predsjednik

         L. AMADO